**OBRAZLOŽENJE**

# l. USTAVNI OSNOV ZA DONOŠENJE ZAKONA

Ustavni osnov za donošenje Zakona o izmjenama i dopunama Zakona o unutrašnjoj trgovini sadržan je u članu 16 tačka 5 Ustava Crne Gore, prema kojem je određeno da se zakonom uređuju pitanja od interesa za Crnu Goru.

# Il. RAZLOZI ZA DONOŠENJE ZAKONA

Izmjenama i dopunama Zakona o unutrašnjoj trgovini pristupilo se iz razloga unapredjenja i ukidanja normi koje su postale neprimjenjive u praksi kao i iz razloga donošenja novih posebnih propisa kojima se bliže uređuju pojedine radnje i postupci u vezi sa trgovinom. Razlog za izmjene i dopune je i usklađivanje EU acquis-a u oblasti slobode pružanja usluga kojima dio odredaba treba da se preuzme propisima koji ureduju oblast slobode pružanja usluga.

# III. OBJAŠNJENJA OSNOVNIH PRAVNIH INSTITUTA

Član 1 i glasi: "Ovim zakonom uređuje se unutrašnja trgovina (u daljem tekstu: trgovina), uslovi i oblici vršenja trgovine, evidencija roba koje su predmet trgovine, evidencija lica koja se bave trgovinom, praćenje stanja na tržištu u pogledu snadbjevenosti i cjenovne politike i nadzor nad primjenom ovo zakona."

U članu 2 poslije riječi "prodaja robe” brišu se riječi "i vršenje trgovinskih usluga”.

U članu 3, brišu se članovi 4 i 5.

U članu 4, U članu 7 poslije riječi ”trgovina na malo” brišu se riječi "i kao pružanje trgovinske usluge".

U članu 5, brišu se članovi 21 do 29.

U članu 6, U članu 31 stav 2 mijenja se i glasi: ”Uslove iz stava 1 tačka 1 ovog člana kao i vrste prodajnih objekata propisuje ministarstvo.”

U članu 7, U članu 33 stav 6 mijenja se i glasi: "Sadržinu i način podnošenja prijave o početku obavljanja djelatnosti trgovine, sadržinu obavještenja iz st. 2 i 3 ovog člana i registra priiave trgovine propisuje Ministarstvo.”

U članu 8, U članu 35a briše se stav 3.

U članu 9, Poslije člana 37 dodaje se novi član 37a koji glasi: ”Ministarstvo će kroz kvartalne izvještaje i na zahtjev obavještavati Vladu Crne Gore o snadbjevenosti tržišta pojedinim proizvodima. Sadržinu Informacije iz stave 1 ovog člana propisuje Ministarstvo."

U članu 10, poslije člana 46c dodaje se novi član 46d koji glasi: ”Podzakonski akti za sprovođenje ovog zakona donijeće se u roku od tri mjeseca od dana stupanja na snagu ovog zakona.”

U članu 11, Ovaj zakon stupa na snagu danom objavljivanja u "Službenom listu Crne Gore”.